CELEX: 62021CN0689
Language: fi
Date: 2021-11-16 00:00:00
Title: Asia C-689/21: Ennakkoratkaisupyyntö, jonka Østre Landsret (Tanska) on esittänyt 16.11.2021 – X v. Udlændinge- og Integrationsministeriet

7.2.2022   
            
            
               FI
            
            
               Euroopan unionin virallinen lehti
            
            
               C 64/17
            
         
      Ennakkoratkaisupyyntö, jonka Østre Landsret (Tanska) on esittänyt 16.11.2021 – X v. Udlændinge- og Integrationsministeriet
      (Asia C-689/21)
      (2022/C 64/27)
      Oikeudenkäyntikieli: tanska
      
         Ennakkoratkaisua pyytänyt tuomioistuin
      
      Østre Landsret
      
         Pääasian asianosaiset
      
      
         Kantaja: X
      
         Vastaaja: Udlændinge- og Integrationsministeriet
      
         Ennakkoratkaisukysymykset
      
      
                  1)
               
               
                  Onko SEUT 20 artikla, luettuna yhdessä Euroopan unionin perusoikeuskirjan 7 artiklan kanssa, esteenä pääasiassa kyseessä olevan kaltaiselle jäsenvaltion lainsäädännölle, jossa 22 vuotta täyttäneet henkilöt lähtökohtaisesti menettävät jäsenvaltion kansalaisuutensa suoraan lain nojalla, jos he ovat syntyneet jäsenvaltion ulkopuolella, eivät ole koskaan asuneet jäsenvaltiossa eivätkä oleskelleet siellä yhteenkuuluvuutta kyseisen jäsenvaltion kanssa ilmentävissä olosuhteissa, minkä seurauksena he menettävät samalla unionin kansalaisuutensa ja siihen liittyvät oikeudet, paitsi jos heillä on myös jonkin muun jäsenvaltion kansalaisuus, kun otetaan huomioon, että pääasiassa kyseessä olevasta lainsäädännöstä seuraa, että
                  
                              a)
                           
                           
                              yhteenkuuluvuuden jäsenvaltion kanssa oletetaan muodostuvan yhteensä yhden vuoden jäsenvaltiossa oleskelun perusteella,
                           
                        
                              b)
                           
                           
                              jäsenvaltion kansalaisuus on mahdollista säilyttää lievennetyin edellytyksin, jos kansalaisuuden säilyttämistä koskeva hakemus tehdään ennen 22-vuotissyntymäpäivää, ja tällöin toimivaltaiset viranomaiset arvioivat kansalaisuuden menettämisen seurauksia, ja
                           
                        
                              c)
                           
                           
                              menetetyn kansalaisuuden palauttaminen 22-vuotissyntymäpäivän jälkeen on mahdollista ainoastaan kansalaistamismenettelyssä, johon sisältyy lukuisia edellytyksiä, kuten yhtäjaksoinen pitkäkestoinen oleskelu jäsenvaltiossa, mutta oleskelun kestoa koskevasta edellytyksestä voidaan jäsenvaltion entisten kansalaisten kohdalla jossain määrin poiketa?